Source: https://www.rup.ee/pluss/e-ajakiri/06-21-2015/tootaja-tervisekahjustus
Timestamp: 2020-01-24 11:20:45+00:00
Document Index: 6833910

Matched Legal Cases: ['kohus ', 'kohus ', 'Riigikohus ', 'kohus ', 'kohus ', 'Riigikohus ', 'kohus ', 'kohus ', 'kohus ', 'kohus ', 'kohus ']

Töötaja tervisekahjustus - Pluss
http://www.riigikohus.ee/?id=11&tekst=RK/3-2-1-132-15
Riigikohtu 02.12.2015 lahend nr 3-2-1-132-15
Isik X (hageja) esitas AS X (kostja) vastu hagi, milles palus kostjalt enda kasuks välja mõista kahjuhüvitise kutsehaigusega tekitatud varalise ja mittevaralise kahju eest. Maakohus jättis hagi aegumise tõttu rahuldamata. Ringkonnakohus jättis ka hageja apellatsioonkaebuse rahuldamata. Riigikohus tühistas ringkonnakohtu otsuse osas, millega kohus jättis rahuldamata hageja varalise kahju hüvitamise nõude. Ringkonnakohus jättis uue otsusega maakohtu otsuse resolutsiooni muutmata. Riigikohus tühistas ringkonnakohtu otsuse.
Ringkonnakohus tühistas maakohtu otsuse ja saatis tsiviilasja maakohtule menetluse jätkamiseks eelmenetluse staadiumist. Maakohus jättis hagi tervise kahjustamisest tekkinud kahju hüvitamiseks rahuldamata. Hageja esitas apellatsioonkaebuse, ringkonnakohus jättis maakohtu otsuse resolutsiooni muutmata. Hageja pöördus Riigikohtusse.
1. Ringkonnakohus rikkus vaidlust lahendades oluliselt menetlusõiguse normi, sest ei järginud sama vaidluse lahendamiseks antud Riigikohtu juhiseid selle kohta, et ringkonnakohus peab lähtuma hageja väitest, et tal tekkis kahju sissetuleku kaotuse näol 2007. a sügisel. Riigikohtu otsuses esitatud seisukohad õigusnormi tõlgendamisel ja kohaldamisel sama asja uuesti läbivaatavale kohtule on kohustuslikud.
2. Kolleegium on oma varasemas praktikas leidnud, et kostja vabaneb kahju hüvitamisest, kui ta tõendab, et hageja ei töötaks endisel erialal või ei töötaks üldse ka siis, kui ta poleks kostja süül töövõimet osaliselt kaotanud. Kostjal tuleb tõendada, et hageja kaotas kostja tegevuse tõttu sissetuleku varem ning et hageja sai teada või pidi teada saama kahjust ja kahju hüvitama kohustatud isikust varem kui kolm aastat enne hagi esitamist.
3. Töötaja tervisekahjustuse korral on kahju eest vastutav tööandja kohustatud hüvitama kannatanule kahju, mis seisnes saamata jäänud tulus, s.o töötasu või selle osa suuruses, mille töötaja kaotas oma töövõime kaotuse tõttu.